"नई दिल्‍ली: प्रधानमंत्री की आर्थिक सलाहकार परिषद के चेयरमैन बिबेक देबरॉय ने कहा है कि भ्रष्टाचार मिटाना और काले धन को खत्म करना एक दिन का काम नहीं है पर इस दिशा में काम शुरू हो चुका है. प्रख्यात अर्थशास्त्री और नीति आयोग के सदस्य देबराय ने कहा कि भ्रष्टाचार से गरीबों को ज्यादा नुकसान होता है, लेकिन भ्रष्टाचार पर शिकंजे का असर अमीरों पर पड़ता है. देबरॉय ने 'ऑन द ट्रायल ऑफ द ब्लैक: ट्रैकिंग करप्शन' नाम की किताब पर बात करते हुए यह बात कही. यह किताब उन्होंने ही संपादित की है. देबरॉय से जब पूछा गया कि भ्रष्टाचार का खात्मा और काले धन का बाहर आना संभंव है तो उन्होंने कहा कि... यह काम चल रहा है. उन्होंने कहा, ""आप जब्त की गई बेनामी संपत्तियों की संख्या को देखें और मुखौटा कंपनियों की संख्या को देखना चाहिए जिनके खिलाफ कार्रवाई की गयी है."""